তাড়াশ পল্লী বিদ্যুৎ অফিসে দালাল ছাড়া কাজই হয়না,লাখ লাখ টাকার বানিজ্য | অনাবিল সংবাদ
মঙ্গলবার, জুলাই ৪, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
তাড়াশ পল্লী বিদ্যুৎ অফিসে দালাল ছাড়া কাজই হয়না,লাখ লাখ টাকার বানিজ্য
প্রকাশকাল- ১৫:১৫,জুন ৬, ২০১৭,চলনবিলের সংবাদ বিভাগে
ইলেকট্রিশিয়ান ও দালালরা এতটাই বেপরোয়া যে কাউকেই তোয়াক্কা করে না
আশরাফুল ইসলাম রনি,তাড়াশ(সিরাজগঞ্জ)প্রতিনিধি:
সিরাজগঞ্জ পল্লী বিদ্যুৎ সমিতির-১ এলাকার তাড়াশ পল্লী বিদ্যুতের জোনাল অফিসে দালাল ছাড়া কোনো কাজই হয় না। নতুন সংযোগ মিটার ও খুঁটির জন্য অনলাইনে আবেদন করার পর আবেদনকারীকে পল্লী বিদ্যুতের নির্দিষ্ট ইলেকট্রিশিয়ান ও দালালের দ্বারস্থ হতে হয় সংযোগ পাওয়ার জন্য। আর দালাল ও ইলেকট্রিশিয়ানরা ডিজিএম মো. কামরুজ্জামান এর যোগসাজসেই দুর্নীতি করছে বলে গ্রাহকদের অভিযোগ।
অতিরিক্ত লোড অথবা ত্রুটির কারণে ট্রান্সফর্মার পরিবর্তন করার অজুহাতে ওই ট্রান্সফর্মারের আওতায় গ্রাহকদের নানা ধরনের হয়রানির শিকার হতে হয়। ট্রান্সফর্মারের লোড বৃদ্ধি, পরিবর্তন ও মেরামতের অজুহাত দেখিয়ে গ্রাহকদের কাছ থেকে দালাল চক্রের মাধ্যমে লাখ লাখ টাকা হাতিয়ে নেয় পল্লী বিদ্যুতের সংশ্লিষ্ট কর্মকর্তা-কর্মচারীরা। পল্লী বিদ্যুতের নতুন সংযোগ নিতে সংযোগ প্রতি ৫-১০ হাজার টাকা অফিস খরচের নামে দালালদের দিতে হয়। এদিকে উপজেলার তালম ও মাগুড়া ইউনিয়নে ঘুষ ও দুর্নীতির অভয়াশ্রম গড়ে তুলেছে সাইফুদ্দিন বকুল হোসেন নামের এক ইলেকট্রিশিয়ান। এ ইউনিয়নগুলো ঘুষ ছাড়া নতুন লাইন নির্মান বা নতুন সংযোগ এর কথা ভাবতেই পারেন না গ্রাহকরা।
ইলেকট্রিশিয়ান সাইফুদ্দিন বকুল এতটাই বেপরোয়া যে কাউকেই তিনি তোয়াক্কা করেন না। এমনই অভিযোগ করেছেন মাগুড়া বিনোদ ইউপির নাদোসৈয়দপুর তরনীপুর গ্রামের ২৫জন গ্রাহক ও সগুনা ইউপির নওখাদা গ্রামের ১৬জন গ্রাহক। রাকিবুল ইসলাম, মোতাহার হোসেন, নজরুল ইসলামসহ প্রতিটি গ্রাহক জানান, ইলেকট্রিশিয়ান সাইফুদ্দিন বকুল কতটা নির্মম যা বলে বোঝাতে পারবো না ? তিনি আমাদের মত সহজ-সরল লোকদের সংযোগ পাইয়ে দেয়ার কথা বলে প্রথমে ১৬জন গ্রাহকে নিকট থেকে ৫ হাজার টাকা করে নেন। এভাবে সংযোগ পাইতে প্রায় ৭-৮ মাস সময় নেয়। চাপ দিলে ফের ১হাজার করে টাকা নেন ডিজিএমকে দিবে বলে।
অপরদিকে, নাদোসৈয়দপুর তরনীপুর গ্রামে ২৫জন গ্রাহকের থেকে প্রথমে ১ হাজার টাকা সংযোগ প্রতি নেন। পরে সংযোগ দেয়ার পুর্বে ২৫শত টাকা করে সংযোগ প্রতি ইলেকট্রিশিয়ান সাইফুদ্দিন বকুল নেয় বলে গ্রাহকরা জানান।
এ দিকে উপজেলার বারুহাস ইউনিয়নের চৌবাড়িয়া গ্রামে নতুন লাইন নির্মাণ, নতুন সংযোগ ১০০ জন গ্রাহক, বস্তুল গ্রামে প্রায় ৩০০জন গ্রাহক, কুসম্বী গ্রামে প্রায় ২০০জন গ্রাহক,বিনীতপুর গ্রামে প্রায় ২০০জন গ্রাহক ও সান্দ্রা গ্রামে ৫০০জন গ্রাহক রয়েছেন। এ সকল গ্রাহকের নিকট থেকে সান্দুরিয়া গ্রামের মৃত.আরশেদ আলী ছেলে তাড়াশ পল্লী বিদ্যুৎ সমিতির ইলেকটিশিয়ান আলী আক্কাস ও সাবেক ইউপি সদস্য আনসার আলীর ছেলে দালাল মোক্তার হোসেন তাড়াশ জোনাল অফিসের ডিজিএম মো. কামরুজ্জামানের যোগসাজসে সংযোগ প্রতি ৬ হাজার করে টাকা উত্তোলন করেছেন বলে জানান সান্দ্রা গ্রামের আব্দুল মান্নান, সমসের আলী, আব্দুল গফুর, হযরত আলী ও আর-মাহমুদসহ প্রায় ২শতাধিক গ্রাহক। এ সকল গ্রাহককে ভয়ভীতি দেখিয়ে লাখ লাখ টাকার ঘুষ বানিজ্য করছেন ইলেকট্রিশিয়ান ও দালালরা। তারা জানান, ঘুষের টাকা না দিলে তাদের সংযোগ বা বিদ্যুৎ দেয়া হবে না বলে হুমকিও দিয়েছেন ওই সকল দালাল ও ইলেকট্রিশিয়ানরা।
সংশ্লিষ্ট সুত্রে জানা যায়, পল্লী বিদ্যুৎ সমিতির (আরইবি) নীতিমালা অনুযায়ী সংযোগ বা মিটারের জন্য আবেদন করতে হলে প্রথমে অনলাইনে আবেদন করে ১০০ টাকা অফিসে ক্যাশে ফি জমা দিতে হয়। অফিসে জিডি বাবদ ৬০০ টাকা ও সদস্য ফি ৫০ টাকা দিতে হয়। কিন্তু এখানে একজন গ্রাহককে মিটার পেতে ৫ হাজার থেকে ১০ হাজার টাকা দালাল ও ইলেকটিশিয়ানদের দিতে হচ্ছে। পল্লী বিদ্যুৎ অফিসের দুর্নীতিবাজ কর্মকর্তা-কর্মচারী ও দালালদের যোগসাজশে ‘সাইড কানেকশন’ বাণিজ্য, নতুন সংযোগ, আবাসিক ও বাণিজ্যিক সংযোগ, নতুন খুঁটি, ট্রান্সফর্মার প্রতিস্থাপন ও পরিবর্তন বাণিজ্য তুঙ্গে রয়েছে। এতে এক দিকে পল্লী বিদ্যুতের বিদ্যুৎ অপচয় বৃদ্ধি পাচ্ছে এবং সিস্টেম লস বাড়ছে। অপর দিকে গ্রাহকরা নানাভাবে হয়রানি, জরিমানা ও মামলার শিকার হচ্ছেন। সাইড কানেকশনের নামে অবৈধ সংযোগের কারণে প্রতিনিয়ত দুর্ঘটনা ঘটেছে।
গ্রাহকরা সরাসরি অফিসের দায়িত্বে থাকা কর্মচারীদের কাছে গিয়ে তাদের অভিযোগ জানিয়ে দায়সারা গোছের জবাব ছাড়া কোনো প্রতিকার পান না। ফেরার পথে ভুক্তভোগী গ্রাহককে অফিস আঙিনায় দালালরা ডেকে নিয়ে কাজ করে দেবে বলে মোটা অংকের টাকার চুক্তি করে বলে অভিযোগ রয়েছে। পল্লী বিদ্যুৎ অফিসের কর্মকর্তাদের যোগসাজাশে দালাল চক্র সংশ্লিষ্ট সব কাজ করে থাকে। টাকা দিলে যেকোনো কাজের ফাইল দ্রুত নড়েচড়ে ওঠে। আবার টাকা না দিলে ওই ফাইল অফিসের মধ্যে গায়েব হয়ে যায়।
তাড়াশ পল্লী বিদ্যুৎ জোনাল অফিসে গিয়ে গ্রাহকদের অভিযোগে জানা যায়, তাড়াশ পল্লী বিদ্যুৎ জোনাল অফিসের কর্মকর্তাদের ছত্রছায়ায় ইলেকট্রিশিয়ান সাইফুদ্দিন বকুল , সান্দুরিয়া গ্রামের আলী আক্কাস, মামুন হোসেন, দালাল ধামাইচ গ্রামের রফিক, সান্দুরিয়া গ্রামের দালাল মোক্তার হোসেন ও কুন্দইল গ্রামের দুলাল আহম্মেদ পল্লী বিদ্যুৎ অফিসকে জিম্মি করে রেখেছে। নাম উল্লেখিত এরা সবাই পল্লী বিদ্যুৎ সমিতির (আরইবি) লাইসেন্সপ্রাপ্ত ইলেকট্রিশিয়ান বলে জানা গেছে। দালাল ও ইলেকট্রিশিয়ানরা অফিসের নিচ তলায় ও ২য়তলায় বসে সংশ্লিষ্ট কর্তাব্যাক্তিদের সঙ্গে কাজ করছেন। আর ইলেকট্রিশিয়ান ও দালালরা অফিসের পাশে চা-স্টলে এবং অফিসের ভেতর তদবীরসহ নানান কাজের পসরা বসিয়ে থাকে সারাদিন।
বিষয়টি নিয়ে জানতে চাইলে অফিসের ভেতর থেকে দালাল দুলাল আহমেদ ও কয়েকজন ইলেকট্রিশিয়ান সংবাদকর্মী দেখে দ্রুত বের হয়ে যায়।
তাড়াশ পল্লী বিদ্যুৎ জোনাল অফিসের ডিজিএম মো. কামরুজ্জামান ফোন রিসিভ না করায় বক্তব্য নেয়া সম্ভব হয়নি।
← একনেকে ৩ হাজার ৭২৩ কোটি টাকার ১১ প্রকল্পের অনুমোদন
আজ পাঁচ টাকার নতুন নোট আসছে →
সাম্প্রতিক সংবাদ
চাটমোহরে সাপ্তাহিক অনাবিল সংবাদ পত্রিকার প্রতিষ্ঠাবার্ষিকী পালন
তাক লাগানো ‘লং লেগস’, বিশ্বরেকর্ডের অপেক্ষায় এই প্রাক্তন অলিম্পিয়ান
গাড়ির মধ্যে অর্ধনগ্ন অবস্থায় ধরা পড়লেন রণবীর-ক্যাটরিনা!
পুতুল নয়, ইনি এক জন বিখ্যাত মানুষ,
বেড়ায় যুবলীগ নেতাকে হাতুরি ও ধারালো অস্ত্র দিয়ে কুপিয়ে আহত করেছে সন্ত্রাসীরা
“শব্দে ঘুণপোকা”
কাব্যধারায় ভেসে
একজন পুলিশ কর্মকর্তা ও পূর্ণিমা বোন
সাপের ভয় দেখিয়ে অর্থ আদায়ের অভিযোগ !
‘গফুর’ নামে টিকিট কাটেন ফরহাদ মজহার!
বেনাপোল সীমান্তে হুন্ডির ৯ লাখ টাকাসহ পাচারকারী আটক
চার মামলায় টুকুর আদালতে হাজিরা, জামিন বহাল
পানিবন্দী কয়েক লাখ মানুষ সিলেটে বন্যা পরিস্থিতির আরো অবনতি
গোলাপগঞ্জে পাহাড়-টিলায় ঝুঁকিতে ২ শতাধিক পরিবার সরে যেতে প্রশাসনের মাইকিং
সিলেটে চেয়ারম্যান-মেম্বারের ধস্তাধস্তি মধ্যস্থতাকারী মেম্বারের মৃত্যু
রাজশাহী ও চলনবিলের সংবাদ
চাটমোহরে সাপ্তাহিক অনাবিল সংবাদ পত্রিকার প্রতিষ্ঠাবার্ষিকী পালন
বেড়ায় যুবলীগ নেতাকে হাতুরি ও ধারালো অস্ত্র দিয়ে কুপিয়ে আহত করেছে সন্ত্রাসীরা
চার মামলায় টুকুর আদালতে হাজিরা, জামিন বহাল
নওগাঁর আত্রাইয়ে ৬ মাদক সেবী গ্রেফতার।
গুরুদাসপুরে বিদ্যুৎ সংযোগের দাবীতে সাংবাদিক সম্মেলন
রাজশাহীতে ক্রিকেট আম্পায়ার ও স্কোরার এসোসিয়েশন নির্বাচন ২৮ জুলাই
রাজশাহীতে জামায়াতের নেতার বিরুদ্ধে স্ত্রীর যৌতুক মামলা
তাহেরপুর হাটে অস্বাস্থ্যকর পরিবেশে মাছ ও মাংসের দাম’ আকাশচুম্বী’নিয়মিত মনিটরিং হয়না
বেড়া উপজেলা স্বাস্থ ও পরিবার পরিকল্পনা কর্মকর্তার বিরুদ্ধে দুর্নীতি ও স্বেচ্ছাচারিতার অভিযোগ
ভাঙ্গুড়ায় ট্রেনের টিকিট কালোবাজারে বিক্রির অভিযোগ
গাজীপুরে ট্রাকচাপায় এক ব্যক্তির মৃত্যু
রাণীনগর উপজেলা যুবদলের ঈদ পূর্ণমিলনী অনুষ্ঠিত
এডওয়ার্ড কলেজের শিক্ষক পরিষদের ঈদ পূণর্মিলনী-২০১৭
বিএনপি উপদেষ্টা হাবিব পরিবারসহ সড়ক দুর্ঘটনায় আহত ॥ ঈশ্বরদীতে দোয়া মাহফিল
বেড়ায় ইউপি চেয়ারম্যানদের বিরুদ্ধে দুর্নীতির অভিযোগ

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০